Brede og smale data

Brede og smale tabeller er to alternative metoder for å presentere tabelldata.

 En bred tabell er en tabell hvor hver variabel har en egen kolonne, altså at tabellen er «brettet ut».
 En smal tabell er en tabell hvor det brukes en egen verdikolonne og tilhørende variabelkolonne som angir kontekst. Man kan dermed bruke færre kolonner, men flere rader, for å angi de samme dataene. Tabellen blir dermed «stablet» i høyden.

Det er mulig å konvertere tabeller fra den ene typen visningen til den andre.

Brede tabeller 
I en bred tabell vises de forskjellige variablene i hver sin kolonne:

Smale tabeller 
I en smal tabell vises noen av variablene i en variabelkolonne, og den tilhørende verdien for hver enkelte variabel i en egen verdikolonne som inneholder alle verdiene. Man kan si at variabelkolonnen viser konteksten til verdien.

En fordel med smale tabeller i datasystemer (samt med penn og papir, forøvrig) er at det er enklere å endre dem siden det å legge til en ny variabel ikke krever endringer i strukturen til tabellen. De kan også være enklere å implementere teknisk. Ulempen er at de er mindre leselige for mennesker.

Implementeringer 
Mange systemer for statistikk og databehandling har funksjoner for å konvertere mellom brede og smale tabeller. Programmeringspråket R har for eksempel pakken tidyr med flere, og i Python har pandas-pakken funksjonen melt for å konvertere fra bred til smal tabell.

I forbindelse med datatransformasjon blir prosessen med å konvertere en tabell fra smal til bred noen ganger kalt «pivotering»,. I pandas-pakken for Python kan funksjonen pivot brukes for å omforme (transformere) fra smal til bred.

Se også 
 Databasenormalisering
 Informasjonsgrafikk
 Pivottabell
 Tabell
 Tabell (database)

Referanser 

Datamodellering
Deskriptiv statistikk
Statistiske datatyper